CHAYO บวก 2% โบรกเชียร์ซื้อเป้า 17.50 บ. มองกำไรปี 64-65 โตสูงเฉลี่ย 49%  
CHAYO บวก 2% โบรกเชียร์ซื้อเป้า 17.50 บ. มองกำไรปี 64-65 โตสูงเฉลี่ย 49%  มั่นใจปี 64 ซื้อหนี้บริหารทะลุหมื่นล้าน
CHAYO บวก 2% โบรกเชียร์ซื้อเป้า 17.50 บ. มองกำไรปี 64-65 โตสูงเฉลี่ย 49%  มั่นใจปี 64 ซื้อหนี้บริหารทะลุหมื่นล้าน
29 ธ.ค. 2564

ผู้สื่อข่าวรายงานว่า วันนี้(28ธ.ค.64) ราคาหุ้น บริษัท ชโย กรุ๊ป จำกัด (มหาชน)  หรื CHAYO ณ เวลา 10.:46 น. อยู่ที่ระดับ 13.50 บาท บวก 0.30 บท หรือ 2.27% สูงสุดที่ระดับ 13.80 บาท ต่ำสุดที่ระดับ 13.40 บาท ด้วยมูลค่าการซื้อขาย 162.20 ล้านบาท

บล.โนมูระ พัฒนสิน ระบุในบทวิเคราะห์(20 ธ.ค.2564) ว่า  Outlook 2021-22F รายงานกำไร 9 เดือน ปี 2564 คิดเป็น 72% ของประมาณการทั้งปีโดยาคาดกำไรปี 2564-2565 จะอยู่ที่ 237 ลบ. (+52% เทียบช่วงเดียวกันของปีก่อน) และ 346 ลบ. (+46% เทียบช่วงเดียวกันของปีก่อน) ตามลำดับ หนุนจากภาวะซื้อหนี้เสียในปี 2565
ในระยะสั้นไตรมาส 4/2565 คาดเติบโต เทียบช่วงเดียวกันของปีก่อน จากแนวโน้ม Cash Collection ที่ดีขึ้นหลังการคลาย Lockdown ด้านเทียบไตรมาสก่อนหน้าคาดทรงตัวได้ จากธุรกิจบริหาร NPL ที่แข็งแกร่งขึ้น และมี NPA ขนาดกลางอยู่ระหว่างเจรจาขาย และภายในสิ้นปี 2564 บริษัทตั้งเป้าใช้เงินลงทุนซื้อหนี้เสียอีก 1.5-2.5 พันลบ. และตั้งเป้าขยายพอร์ตสินเชื่อไปที่250-500 ลบ.
ด้าน Valuation: คงคำแนะนำซื้อเป้า 17.50 บาท ด้วยคาดการณ์แนวโน้มการเติบโตที่ยังสูงเฉลี่ย 49% ต่อปีในปี  2564-2565 หนุนจากภาวการณ์ซื้อหนี้เข้ามาบริหาร
โดยก่อนหน้า(19 ธ.ค.64) นายสุขสันต์ ยศะสินธุ์ ประธานเจ้าหน้าที่ CHAYO เปิดเผยว่า  บริษัทกำหนดการแปลงวอร์แรนต์ในวันที่ 30 ธ.ค. 2564 โดยการแปลงวอร์แรนต์ ในครั้งนี้ผู้แปลงสภาพมีสิทธิที่จะได้รับหุ้นปันผลในอัตรา 30:1 ด้วย โดยมีรายละเอียดดังนี้
CHAYO-W1 มีอัตราการใช้สิทธิอยู่ที่ 1:1.211 หุ้น (1 ใบสำคัญแสดงสิทธิสามารถแปลงเป็นหุ้นได้ 1.211 หุ้น) และมีราคาการใช้สิทธิอยู่ที่ 5.365 บาทต่อหุ้น และ CHAYO-W2 มีอัตราการใช้สิทธิอยู่ที่ 1:1 หุ้น (1 ใบสำคัญแสดงสิทธิสามารถแปลงเป็นหุ้นได้ 1 หุ้น) และมีราคาการใช้สิทธิอยู่ที่ 10.25 บาทต่อหุ้น
โดยผู้ถือใบสำคัญแสดงสิทธิหรือผู้ถือวอร์แรนต์ สามารถแจ้งความจำนงในการใช้สิทธิได้ตั้งแต่วันที่ 16-29 ธ.ค. 2564 โดยวันใช้สิทธิจะเป็นวันที่ 30 ธ.ค. 2564
ทั้งนี้ คณะกรรมการบริษัทมีมติอนุมัติให้นำเสนอต่อที่ประชุมวิสามัญผู้ถือหุ้นครั้ง ที่ 2/2564 ในวันที่ 27 ธ.ค. 2564 เพื่อพิจารณาอนุมัติการจ่ายเงินปันผลระหว่างกาลในรูปแบบของหุ้นปันผลและเงินสด โดยจ่ายปันผลจากกำไรสะสมที่ยังไม่จัดสรร ให้แก่ผู้ถือหุ้นในอัตรา 30 หุ้นเดิมต่อ 1 หุ้นปันผล เป็นจำนวนไม่เกิน 40,376,256 หุ้น มูลค่าที่ตราไว้หุ้นละ 0.50 บาท รวมมูลค่าทั้งสิ้นไม่เกิน 20,188,128 บาท คิดเป็นมูลค่าเท่ากับอัตราการจ่ายปันผล 0.0166667 บาทต่อหุ้น
และจ่ายปันผลเป็นเงินสดในอัตราหุ้นละ 0.0018519 บาท หรือคิดเป็นจำนวนไม่เกิน 2,231,173 บาท รวมเป็นการจ่ายเงินปันผลในอัตราหุ้นละ 0.0185186 บาท หรือคิดเป็นจำนวนเงินประมาณไม่เกิน 22,431,352 บาท บริษัทกำหนดรายชื่อผู้ถือหุ้นที่มีสิทธิได้รับเงินปันผล (Record Date) ในวันที่ 10 ม.ค. 2565 และกำหนดจ่ายเงินปันผลให้แก่ผู้ถือหุ้นภายในวันที่ 26 ม.ค. 2565
อย่างไรก็ตาม บริษัทมั่นใจผลการดำเนินงานโดยรวมในปี 2564 จะมีการเติบโตมากกว่า 25% จากปีก่อนอย่างแน่นอน และมั่นใจว่าในปีนี้จะซื้อหนี้มาบริหารเพิ่มเติมไม่ต่ำกว่า 10,000 ล้านอย่างแน่นอน
 